Sagunt participa en el V Congrés de Ciutats Amigues de la Infància
27 de novembre 2019

![](/media/co3jczgr/18_c_v-congreso-ciudades-amigas-de-la-infancia-madrid-1.jpg)  
  

L'Ajuntament de Sagunt participa activament en el V Congrés de Ciutats Amigues de la Infància, promogut per Unicef, ja que és una de les primeres ciutats de la Comunitat Valenciana a obtindre, en 2016, el segell de Ciutat Amiga de la Infància (CAI). Les tècniques de la delegació de Joventut i Infància, Cristina Gómez i Nieves López, han assistit a Madrid a la trobada d'esta xarxa, celebrada el 25 de novembre, que té com a objectiu promoure la participació infantil significativa i inclusiva; i eliminar la discriminació contra xiquets i jóvens en el desenvolupament i la implementació de les diferents polítiques i accions.

  

El congrés Ciutats Amigues de la Infància va tindre com a objectiu destacar la importància del dret a la participació dels xiquets, xiquetes i adolescents tal com es recull en la Convenció sobre els Drets del Xiquet. La conferència que va tindre una audiència de prop de 400 persones, tractà també la temàtica de la no discriminació, l'interés superior del xiquet, el dret a la vida, la supervivència i el desenvolupament.

  

En esta reunió van participar 12 xiquets i jóves de 12 a 18 anys que van estar durant 9 mesos participant en la preparació i inauguració d'esta trobada aportant les seues idees i opinions sobre temes d'educació, oci, temps lliure, igualtat i canvi climàtic.

  

Per la seua banda, sobre la importància d'acostar la gestió pública als més jóvens, el president d'Unicef Comité Espanyol, Gustavo Suárez Pertierra ha volgut assenyalar: «**En promocionar la participació dels xiquets i xiquetes, es creen mecanismes més eficaços i inclusius de governança. Estos espais d'intercanvi són útils per a escoltar les opinions dels xiquets i jóvens, però també per a motivar-los a continuar tenint un rol actiu en els seus entorns i implicar-los en la creació de ciutats més democràtiques i equitatives**».

  

![](/media/kocbrrf4/18_c2_v-congreso-ciudades-amigas-de-la-infancia-madrid-2.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/sagunt-participa-en-el-v-congres-de-ciutats-amigues-de-la-infancia/ "Facebook")
*   [](http://twitter.com/share?url=https://aytosagunto.es/va/actualitat/sagunt-participa-en-el-v-congres-de-ciutats-amigues-de-la-infancia/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-participa-en-el-v-congres-de-ciutats-amigues-de-la-infancia/ "Linked In")
*   [](mailto:?body=https://aytosagunto.es/va/actualitat/sagunt-participa-en-el-v-congres-de-ciutats-amigues-de-la-infancia/)